# Атанас Пашев

### от Уикипедия, свободната енциклопедия

Атанас Пашев български футболист
Роден: | 21 ноември 1963 Пазарджик, България

Атанас Пашев е бивш изтъкнат футболист на Ботев (Пловдив) и националния отбор. Роден е на 21 ноември 1963 г. в Пазарджик. Играл е като нападател за Хебър (1980-1982, 1991/92, 28 мача и 3 гола в "А" група), Марица, Локомотив (Пловдив), Ботев (Пловдив) (1982-1989, 1991, 194 мача и 100 гола в "А" група, като на 2 пъти е вкарвал по 4 гола в 1 мач и има 3 хеттрика), Бенковски (Пазарджик) (до есента на 2004 г. е играещ треньор), в Израел и Малайзия. Голмайстор на "А" група през 1986 г. с 30 гола за Ботев (Пд). С отбора на Ботев (Пд) е вицешампион през 1986, бронзов медалист през 1983, 1985, 1987 и 1988 и финалист за купата на страната през 1984 и 1991 г. Има 19 мача и 3 гола за "А" националния отбор, 5 мача и 1 гол за Олимпийския отбор и 18 мача и 6 гола за младежкия национален отбор. През 1985 г. е удостоен със званието „Майстор на спорта". Участва на СП-1986 в Мексико, където играе 1 мач на 1/16-финала срещу домакините от Мексико. С екипа на Ботев (Пд) взима участие в 46 официални и приятелски международни срещи и в 147 контролни срещи с 40 гола и 36 срещи за купата на страната с 45 гола. Треньор е на Бенковски (Пазарджик).

Взето от „http://bg.wikipedia.org../../../%D0%B0/%D1%82/%D0%B0/%D0%90%D1%82%D0%B0%D0%BD%D0%B0%D1%81_%D0%9F%D0%B0%D1%88%D0%B5%D0%B2_9097.html“.

Категории: Български футболисти

##### Views

- Статия
- Беседа
- Текуща версия

##### Търсене